b'\n_START_ARTICLE_\nLaisvoji teritorija\n_START_SECTION_\nPralaim\xc4\x97jimas\n_START_PARAGRAPH_\nPetrogrado bol\xc5\xa1evik\xc5\xb3 vyriausyb\xc4\x97 prad\xc5\xbeioje bendradarbiavo su N. Machno ir leido vykdyti libertarin\xc4\xaf eksperiment\xc4\x85. Ta\xc4\x8diau po rimto Machno kivir\xc4\x8do su bol\xc5\xa1evik\xc5\xb3 karine vadovybe bol\xc5\xa1evik\xc5\xb3 partija Laisvojoje Teritorijoje buvo u\xc5\xbedrausta. Bol\xc5\xa1evikai machnininkus \xc4\x97m\xc4\x97 laikyti gr\xc4\x97sme savo vald\xc5\xbeiai, prad\xc4\x97jo propagandin\xc4\x99 kampanij\xc4\x85 skelbdami Laisv\xc4\x85j\xc4\x85 Teritorij\xc4\x85 lauko vad\xc5\xb3 re\xc5\xbeimu, o machninink\xc5\xb3 veikl\xc4\x85 esant kontrrevoliucine. Netrukus sulau\xc5\xbe\xc4\x97 s\xc4\x85jung\xc4\x85 su machnininkais ir nelauktai atakavo machninink\xc5\xb3 dalinius._NEWLINE_Bol\xc5\xa1evik\xc5\xb3 spauda teig\xc4\x97 (prie\xc5\xa1taraudami faktams), kad Laisvosios Teritorijos vadovai buvo ne demokrati\xc5\xa1kai renkami, o skiriami Machno karin\xc4\x97s klikos. Jie taip pat be \xc4\xafrodym\xc5\xb3 teig\xc4\x97, kad pats Machno asmeni\xc5\xa1kai atsisak\xc4\x97 tiekti maist\xc4\x85 tarybiniams gele\xc5\xbeinkelininkams ir telegrafistams. Taip pat ra\xc5\xa1\xc4\x97, kad machninink\xc5\xb3 konstitucijos specialus straipsnis leid\xc5\xbeia slapta kankinti ir vykdyti mirties bausmes, kad machninink\xc5\xb3 paj\xc4\x97gos puldin\xc4\x97jo Raudonosios Armijos konvojus, kad jos Brianske pagrob\xc4\x97 tenai remontui atgabent\xc4\x85 \xc5\xa1arvuot\xc4\x85j\xc4\xaf automobil\xc4\xaf, kad grup\xc4\x97 \xe2\x80\x9eNabat\xe2\x80\x9c atsakinga u\xc5\xbe sukilimus Rusijos miestuose._NEWLINE_Laisvosios Teritorijos buvo okupuotos. Buvo nuslopintos machninink\xc5\xb3, Ukrainos nacionalist\xc5\xb3 ir kitos nebol\xc5\xa1evikin\xc4\x97s grupuot\xc4\x97s. Buvusios Laisvosios Teritorijos tapo Ukrainos Taryb\xc5\xb3 Socialistin\xc4\x97s Respublikos dalimi. Machninink\xc5\xb3 pogrindis egzistavo iki Antrojo pasaulinio karo.'